FIDE zonos

FIDE zonos – geografinės teritorijos, kurias, siekdama optimaliau organizuoti šachmatininkų atranką į pasaulio čempionato varžybas, sudarė Tarptautinė  šachmatų federacija. Kiekvienas pasaulio šachmatų čempionato ciklas prasideda šachmatininkų atranka zonose. Kiekvienoje jų vykdomi pirminiai atrankos turnyrai, iš kurių tam tikras kiekis sėkmingiausiai pasirodžiusių dalyvių patenka į tolimesnes varžybas, kurių galutinis nugalėtojas įgyja teisę žaisti mačą dėl titulo su pasaulio šachmatų čempionu.
Pasaulis buvo padalytas į keturias žemynines zonas, kurių kiekviena apima tam tikrą kiekį zonų. Joms buvo suteikti numeriai:
 Europai: 1.1–1.10;
 Amerikai: 2.1–2.5;
 Azijai ir Okeanijai: 3.1–3.8;
 Afrikai: 4.1–4.5.

2023 m. gegužės 1 d. buvo 27 zonos, tačiau keturios jų (1.1, 1.2, 1.5 ir 2.3) yra padalytos į pazones, todėl autonominių padalinių daugiau - 35.
Kai kuriais atvejais šalys priskiriamos žemyninei zonai, nesilaikant griežtų geografinių kriterijų (pavyzdžiui, Turkija ir Izraelis yra įtrauktos į Europos zonų sąrašą).

 Istorija 
 Pradžia 
1946 m. liepą Vintertūre vykusiame FIDE kongrese, jos prezidentas Aleksandras Ruebas pasiūlė, kad FIDE atranka į pasaulio šachmatų čempionatą būtų vykdoma pagal pasaulio geografines zonas. Zonos leistų decentralizuoti FIDE valdymą ir padėtų rengti atrankos turnyrus į pasaulio čempionatą.

Vėliau tokią tvarką patvirtino 1947 m. Hagos FIDE kongresas. Pagal jį zoniniai turnyrai turėjo vykti 8-iose zonose, į kurias buvo įtrauktos visos nacionalinės šachmatų federacijos – FIDE narės. Zonas sudarė keleto valstybių narių šachmatų federacijos – tik JAV, Kanada ir SSRS turėjo po atskirą zoną. Pradžioje Azijos, Afrikos žemynai iš vis neturėjo savų zonų, nes ten šachmatų federacijų arba visai nebuvo, arba jos nebuvo FIDE narėmis. 

1947 m. visų 8 zoninių turnyrų pravesti nepavyko. Įvyko tik du zoniniai turnyrai: Hilversiume (Nyderlandai) – nugalėjo A. O‘Kelis, ir Helsinkyje – pirmavo E. Bekas ir G. Štolcas. 

 Zoniniai turnyrai ir valstybių narių čempionatai 
JAV ir Kanados šachmatų federacijos atskirai zoninių turnyrų nevykdė – juos apjungdavo su savo šalių čempionatais. SSRS šachmatų federacija zoninius turnyrus arba sujungdavo su SSRS čempionatu, arba organizuodavo atskirai (1964, 1975, 1978 ir 1982).Шахматы. Энциклопедический словарь / гл. ред. А. Е. Карпов. – М.: Советская энциклопедия, 1990. – С. 130. – ISBN 5-85270-005-3

 Pokyčiai 
Populiarėjant šachmatams pasaulyje ir išaugus FIDE narių federacijų skaičiui, zonų daugėjo ir 1989 m. jų jau buvo 14. 

1993 m. buvo įvesta nauja zonų indeksavimo tvarka – pagal pasaulio žemynus: 1-asis skaičius – žemyno indeksas, o antrasis – zonos numeris. 
Nuo 1993 m. suirusios SSRS vietoje buvo įvestos papildomos FIDE zonos: Užkaukazės (1.5), Rusijos (1.6), Baltijos valstybių, Baltarusijos ir Ukrainos (1.7), Vidurinės Azijos (3.4) zonos. Sekančiame cikle (17), nuo 1994 m., zonų skaičius buvo dar praplėstas: 1.7 zona buvo išskaidyta į dvi zonas. 

Baltijos valstybės gavo atskirą zoną (1.7), o Baltarusija, Ukraina ir Azerbaidžanas – taip pat, atskirą (1.8). Pakitimų buvo ir sekančiame 19-ame cikle: Ukraina gavo atskirą zoną (1.9). Zonų skaičius išaugo iki 21. 2013 m. kai kurios zonos buvo dar suskirstytos: Amerikos žemyno zona 2.3 padalinta į penkias, Europos 1.1 zona – į tris, o 1.2 – į dvi pazones. 2023 m. įvyko dar vienas zonų pertvarkymas.

 Žemynų čempionatai ir zoniniai turnyrai 
Kai nuo 2001 m. pradėta rengti žemynų čempionatus, jie jau buvo traktuojami kaip pirminės atrankos vieta į pasaulio šachmatų čempionato varžybas. Žemynams buvo nustatytos patenkančių į tolesnį etapą žaidėjų kvotos. 

Dėl to nuo 2001 m. zoniniai turnyrai Europoje buvo nerengiami, o Afrikoje jie nebuvo rengiami iki 2011 m., tačiau Azijos ir Okeanijos bei Amerikos zonose, greta žemyno čempionato, ir toliau vyko zoniniai turnyrai. Tokiais atvejais zonų ir žemyno čempionato dalyvių, patenkančių į sekantį etapą, bendras skaičius neturėjo viršyti žemynui nustatytos  kvotos.

 Pasaulio šachmatų taurės varžybos 
Nuo 2005 m. zoninių turnyrų reikšmė išliko, nes pakeitus pasaulio šachmatų čempionato vykdymo tvarką, geriausiai pasirodę zoninių turnyrų ir žemynų čempionatų žaidėjai patenka į Pasaulio taurės varžybas, iš kurių galima tiesiai patekti į pasaulio čempionato Kandidatų turnyrą, ir į Didžiojo prizo varžybas, iš kurių, taip pat, galima patekti į Kandidatų turnyrą.

 FIDE zonos 
+ FIDE zonos galiojančios nuo 2023 m. gegužės 1 d.Zona Pazonės Asocijuotos šalys ir federacijos Fed.skaičius1.1 1.1 a  Anglija , Škotija , Velsas ,Airija 4 1.1 b  Belgija , Prancūzija , Nyderlandai 3 1.1 c  Italija , Portugalija , Ispanija 31.2 1.2 a  Austrija, Vokietija, Slovėnija, Šveicarija , 4 1.2 b  Bosnija ir Hercegovina, Kroatija, Izraelis, Kosovas, Šiaurės Makedonija 51.3   Danija, Suomija , Islandija, Norvegija, Švedija 51.4   Bulgarija, Čekija. Slovakija, Vengrija, Lenkija, Rumunija 61.5 1,5 a  Albanija, Graikija, Juodkalnija, Serbija, Turkija 5 1,5 b  Armėnija, Gruzija 21.7   Estija, Latvija, Lietuva 31.8   Azerbaidžanas, Baltarusija,. Moldova 31.9   Ukraina 11.10   Andora,  Kipras , Farerai, Gernsis, Džersis, Lichtenšteinas , Liuksemburgas,Malta, Monakas, San Marinas 102.1   Jungtinės Valstijos 12.2   Kanada 12.3 2.3.1  Meksika 1 2.3.2  Belizas, Kosta Rika, Salvadoras, Gvatemala, Hondūras, Nikaragva, Panama 7 2.3.3  Kuba 1 2.3.4  Kolumbija 1 2.3.5 Antigva ir Barbuda, Aruba, Bahamai, Barbadosas, Bermudai, Britų Mergelių salos, Kaimanų Salos, Dominika, Dominikos Respublika. Grenada, Gajana, Haitis , Jamaika, Nyderlandų Antilai, Puerto Rikas, Sent Kitsas ir Nevis, Sent Vinsentas ir Grenadinai, Sent Lusija , Surinamas, Trinidadas ir Tobagas,JAV Mergelių salos, Venesuela 222.4   Bolivija, Brazilija, Ekvadoras , Peru 42.5   Argentina, Čilė, Paragvajus, Urugvajus 43.1   Bahreinas, Iranas, Irakas, Jordanija, Kuveitas, Libanas, Omanas, Palestina, Kataras, Saudo Arabija, Sirija, Jungtiniai Arabų Emyratai, Jemenas 133.2   Bangladešas, Butanas, Maldyvai, Nepalas, Pakistanas, Šri Lanka 63.3   Brunėjus, Kambodža, Taivanas , Honkongas, Indonezija, Japonija, Pietų Korėja Laosas, Makao, Malaizija, Mongolija, Mianmaras, Filipinai, Singapūras, Tailandas, Rytų Timoras, Vietnamas 173.4   Afganistanas, Kazachstanas, Kirgizija, Tadžikistanas, Turkmėnistanas, Uzbekistanas 63.5   Kinija 13.6   Australija, Fidžis, Guamas, Nauru, Naujoji Zelandija, Palau, Papua Naujoji Gvinėja, Saliamono Salos 83.7   Indija 13,8   Rusija 14.1   Alžyras, Egiptas, Libija, Mauritanija, Marokas, Tunisas 64.2   Burkina Fasas, Žaliasis Kyšulys, Dramblio Kaulo Krantas, Gambija, Gana, Liberija, Malis, Nigeris, Nigerija, Senegalas, Siera Leonė, Togas 124.3   Burundis, Kamerūnas, Centrinės Afrikos Respublika, Čadas, Kongo Demokratinė Respublika, Pusiaujo Gvinėja , Gabonas, San Tomė ir Prinsipė 84.4  Komorai, Džibutis, Eritrėja, Etiopija,  Kenija, Madagaskaras , Mauricijus, Ruanda, Seišeliai, Somalis, Pietų Sudanas, Sudanas, Tanzanija, Uganda 144,5  Angola, Botsvana, Esvatinis, Lesotas , Malavis, Mozambikas, Namibija, Pietų Afrika, Zambija 10

 Šaltiniai 

 Išorinės nuorodos 

Žemynų čempionatai ir zoniniai turnyrai

Kategorija:Šachmatų varžybos